EkBass/fiwiki-20250220-pages-articles huggingface dataset:
Chramn

Chramn tai Chram tai Chramme (k. 30. marraskuuta tai 31. joulukuuta 560) oli Akvitanian herttua ja frankkien kuninkaan Klotar I:n ja hänen jalkavaimonsa Chunsinan poika. Klotar surmautti poikansa kapinoinnin vuoksi. Gregorius Toursilaisen mukaan Chramn asui aluksi Clermont-Ferrandin kaupungissa, jonka asukkaat kuitenkin inhosivat Chramnia tämän irstaiden elintapojen vuoksi. Chramn muutti Poitiersiin, jossa hän alkoi juonitella isäänsä vastaan. Gregorius Toursilaisen mukaan Chramn olisi myös liittoutunut Pariisissa setänsä Kildebert I:n kanssa Klotaria vastaan. Myöhemmin Chramn kapinoi uudestaan isäänsä vastaan ja pakeni sitten Bretagneen etsien turvaa Bretagnen kreivin Chonooberin luota. Klotarin joukot kuitenkin löysivät Chrmnin ja murhasivat hänet, hänen vaimonsa sekä tyttärensä. Chramn nousi kapinaan isäänsä vastaan useita kertoja. Erään kapinan jälkeen hän pakeni perheineen isäänsä Bretagneen, sen hallitsijan Chonooberin suojiin. Klotar hyökkäsi Chramnin ja Chonooberin yhdistyneitä joukkoja vastaan ja voitti nämä. Chonoober surmattiin ja Chramn joutui perheineen vangiksi. Klotar määräsi heidät poltettavaksi. Heidät vietiin pieneen mökkiin, Chramn kuristettiin ja mökki sytytettiin palamaan. Klotar katui tekoaan ja matkusti Toursiin pyytämään Pyhältä Martinukselta syntejään anteeksi. Myöhemmin samana vuonna hän kuoli Compiègnessa. == Lähteet == Luokka:Keskiajan henkilöt Luokka:Herttuat Luokka:500-luku
Aneirinin kirja

Aneirinin kirja (kymriksi Llyfr Aneirin) on walesilainen käsikirjoitus 1200-luvun lopulta, ja se sisältää vanhalla kymrillä ja keskikymrillä kirjoitettua runoutta 500-luvun brittiläiseltä runoilijalta Aneirinilta. Käsikirjoitusta säilytetään Cardiffin keskuskirjastossa. Se ajoitetaan noin vuoteen 1265, mutta on mahdollisesti kopio kadonneesta 800-luvun käsikirjoituksesta. Runous on mahdollisesti pysynyt siihen asti muistissa suullisen perinteen avulla. Tunnetuin kirjan runoista on Y Gododdin, varhainen kymrinkielinen runo Gododdinin (Lothian nykyisessä Skotlannissa) sotureista, jotka kaatuivat Catraethin taistelussa (mahdollisesti Catterick Nort Yorkshiressa) vuoden 600 tienoilla. Muut runot, jotka eivät liity tähän taisteluun, sisältävät muun muassa lyhyen runon pojasta nimeltä Dinogad, kuvaten kuinka hänen isänsä menee metsästämään ja kalastamaan. ==Katso myös== *Aneirinin kirja, myös englanniksi käännettynä. Luokka:Kymrin kieli Luokka:1200-luvun kirjat
Seven and Five Society

Seven and Five Society oli brittiläinen taiteilijaryhmä, joka perustettiin Lontoossa vuonna 1919. Se oli vaikutusvaltainen 1920–1930-luvuilla. Ryhmän jäsenet olivat alkujaan hyvin perinteisten tyylien kannattajia ja vastustivat kaikkia uusia ”ismejä”. Se perustettiin vaihtoehdoksi London Groupille, jossa vaikuttivat Bloomsburyn ryhmän taiteilijat. Nimen taustalla oli se, että ryhmään kuului silloin seitsemän kuvanveistäjää ja viisi taidemaalaria.Google Books:Roger Horrocks: Len Lye biography s. 101 Vuonna 1924 ryhmään liittyi abstraktin taiteen merkittävä edustaja Ben Nicholson, ja pian mukaan tuli sellaisia modernisteja kuin Barbara Hepworth, Henry Moore ja jonkin ajan kuluttua John Piper. He valtasivat ryhmän ja karkottivat vanhoilliset. Muita uusia jäseniä olivat Kanty Cooper, Cedric Morris, Christopher ”Kit” Wood ja Len Lye. Ryhmä sai vuonna 1935 uuden nimen Seven and Five Abstract Group ja se piti Britannian ensimmäisen abstraktin taiteen näyttelyn. Ryhmä hajosi vuonna 1936. ==Lähteet== Luokka:Taiteilijaryhmät Luokka:Yhdistyneen kuningaskunnan taide
Before the Storm

__NOTOC__ Before the Storm on Daruden esikoisalbumi, joka julkaistiin 2000. Albumin ensimmäinen single ”Sandstorm” oli vuoden 2000 parhaiten myynyt vinyyli koko maailmassa.http://dancemusic.about.com/cs/interviews/a/IntDarude.htm Albumi debytoi Suomen virallisen listan ensimmäisellä sijalla, ja pysyi listalla yhteensä 36 viikkoa. == Kappaleet == # # # # # # # # # # # == Arvostelut == * AllMusic: AllMusic review == Lähteet == == Aiheesta muualla == * Before the Storm discogs.com -sivustolla Luokka:Vuoden 2000 esikoisalbumit Luokka:Daruden albumit
Kauhun vuodenajat

Kauhun vuodenajat () on Stephen Kingin vuonna 1982 julkaistu pienoisromaanikokoelma, joka julkaistiin suomeksi kahdessa osassa: Kauhun vuodenajat ja Kauhun vuodenajat 2. Kokoelma sisältää seuraavat pienoisromaanit: # Rita Hayworth ja Shawshankin vankila () # Mallioppilas () # Ruumis () # Hengitystekniikka () Lisäksi kirjan kaksi ensimmäistä pienoisromaania, Rita Hayworth ja Shawshankin vankila ja Mallioppilas, on julkaistu myös samoissa kansissa nimillä Mallioppilas ja Rita Hayworth – Avain pakoon. Rita Hayworth – Avain pakoon -kirjassa Mallioppilas-pienoisromaani on nimellä Etevä oppilas. == Elokuvaversiot == Hengitystekniikka-tarinaa lukuun ottamatta muista tarinoista on tehty elokuva, joista tunnetuimmat ovat Rita Hayworth – avain pakoon ja Stand by Me – viimeinen kesä. Kaikkiaan kirjan pienoisromaaneista on siis tehty kolme elokuvaa: * Stand by Me – viimeinen kesä (ohj. Rob Reiner, 1986) * Rita Hayworth – avain pakoon (ohj. Frank Darabont, 1994) * Mallioppilas (ohj. Bryan Singer, 1998) == Aiheesta muualla == * P. A. Manninen: Kauhun vuodenajat. Aikakone 2/1992. Luokka:Stephen Kingin novellikokoelmat Luokka:Vuoden 1982 kirjat
Ammunta kesäolympialaisissa 2008 – naisten skeet

Naisten skeet vuoden 2008 kesäolympialaisissa ammuttiin 14. elokuuta Beijing Shooting Range Clay Target Fieldillä. Kilpailun voitti Italian Chiara Cainero tuloksella 93 (72+21). Kultaa Chiara Cainero Italia (ITA) Hopeaa Kimberly Rhode Yhdysvallat (USA) Pronssia Christine Brinker Saksa (GER) == Aikataulu == Ajat suluissa Suomen aikaa (EEST) Päivä Aika Kierros Torstai, 14. elokuuta, 2008 9:00-13:00 (4:00-8:00) Peruskilpailu Torstai, 14. elokuuta, 2008 15:00-15:45 (10:00-10:45) Finaali == Ennätykset == Ennen olympialaisten alkua voimassa olleet maailman- ja olympiaennätykset: * Peruskilpailu: Maailmanennätys 74 Elena Little Christine Brinker Shi Hong Yan Zemfira Meftaheddinova Erdzhanik Avetisyan Danka Barteková Christine Brinker Belgrad, Serbia Qingyuan, Kiina Qingyuan, Kiina Kairo, Egypti Lonato, Italia Nikosia, Kypros Nikosia, Kypros 17. heinäkuuta 2005 9\. huhtikuuta 2006 9\. huhtikuuta 2006 18\. toukokuuta 2006 13\. kesäkuuta 2006 9\. heinäkuuta 2008 9\. heinäkuuta 2008 Olympiaennätys ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 * Finaali: Maailmanennätys 99 (74+25) Danka Barteková Nikosia, Kypros 9. heinäkuuta 2008 Olympiaennätys ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 ISSF:n säännöt muuttuivat 1.1.2005 == Peruskilpailu == Sijoutus Urheilija Maa 1 2 3 Yhteensä Muuta 1 Chiara Cainero 25 23 24 72 OE 2 Sutiya Jiewchaloemmit 23 23 25 71 3 Kimberly Rhode 24 23 23 70 4 Christine Brinker 25 22 23 70 5 Wei Ning 25 23 22 70 6 Nathalie Larsson 23 23 23 69 7 Andri Eleftheriou 22 23 22 67 8 Danka Barteková 23 22 22 67 9 Pak Jong Ran 20 23 23 66 10 Lucia Lilia Mihalache 23 20 23 66 11 Natalia Rahman 22 23 21 66 12 Svetlana Demina 22 23 21 66 13 Diána Igaly 22 23 21 66 14 Elena Little 24 21 21 66 15 Zemfira Meftaheddinova 22 21 20 63 16 Veronique Girardet 22 22 19 63 17 Marjut Heinonen Suomi 21 21 19 61 18 Kim Minji 21 18 16 55 19 Mona Elhawary 18 16 16 50 == Finaali == Urheilija Maa Perus- kilpailu Finaali Yhteensä Uusinta kullasta Uusinta hopeasta Uusinta 4\. sijasta Muuta 1 Chiara Cainero 72 21 93 2 FOE 2 Kimberly Rhode 70 23 93 1 2 FOE 3 Christine Brinker 70 23 93 1 1 FOE 4 Nathalie Larsson 69 23 92 2 5 Sutiya Jiewchaloemmit 71 21 92 1 6 Wei Ning 70 21 91 == Lähteet == * * Luokka:Ammunta kesäolympialaisissa 2008 Luokka:Skeet
Sandstorm

"Sandstorm" on Daruden ensimmäinen single hänen debyyttialbumiltaan Before the Storm, joka julkaistiin vuonna 1999. Single oli vuoden 2000 parhaiten myynyt kahdentoista tuuman vinyylilevy maailmassa. ”Sandstorm” ylitti kultarajan Yhdysvalloissa vuonna 2010 yli 500 000 kappaleen myynnillään.Darude myi kultaa Yhdysvalloissa YLE.fi. Viitattu 8.4.2010 Kappaletta on kuunneltu Spotifyssa vuoden 2023 maaliskuuhun mennessä yli 333 miljoonaa kertaa. Sen lisäksi kappaletta on kuunneltu levyiltä, iTunesista, YouTubesta ja Deezeristä. Se on Spotifyn kuunnelluin suomalainen kappale. == Musiikkivideo == Kappaleen musiikkivideon on ohjannut Juuso Syrjä. Siinä mies ja nainen jahtaavat salkkua kantavaa naista pitkin Helsinkiä. Darude itse tarkkailee takaa-ajoa rauhallisesti eri paikoissa. Lopuksi takaa-ajajanainen pettää toverinsa ja pakenee yhdessä takaa-ajetun naisen kanssa Daruden huvijahdille, joka suuntaa merelle. Salkun sisältöä tai takaa-ajon syytä ei paljasteta katsojalle. Musiikkivideon kuvauspaikkoina ovat Helsingin Senaatintori, Huvilakuja, Vuorimiehenkatu 3:n ja 1:n sisäpihat, Laivasillankatu, Helsingin satamaradan ratakuilu, Ruoholahdenkanava ja meri Harmajan majakan edustalla. Takaa-ajettua naista ja naistakaa-ajajaa esittävät mallit Mirella Koullias ja Tiina Hillilä, miestakaa-ajajaa ohjaajan ystävä Joonas Mäkilä. == Kappaleet == # # # == Internet-kulttuuri == Daruden "Sandstorm"-kappaleesta on tullut myös meemi internet-kulttuurissa. Jos joku kysyy minkä tahansa kuulemansa kappaleen nimeä internetissä, tähän annetaan vastaukseksi ”Darude - Sandstorm” tai jonkinlainen väännelmä kappaleen nimestä (esimerkiksi Sarude - Dandstrom). 2015 aprillipäivänä YouTube lisäsi videoihin "lisää musiikkia" -napin. Kun nappia painaa, alkaa soimaan lyhyt ote "Sandstorm"-kappaleesta. Palvelu myös ehdotti minkä tahansa haun jälkeen toista hakutulosta: "Tarkoititko Darude: Sandstorm?" == Lähteet == Luokka:Internet-ilmiöt Luokka:Suomalaiset elektronisen musiikin kappaleet Luokka:Trance-kappaleet Luokka:Vuoden 1999 kappaleet Luokka:Seulonnan keskeiset artikkelit
Matkalla San Franciscoon

__NOTOC__ Matkalla San Franciscoon on suomalaislaulaja Edu Kettusen 11. studioalbumi. Se julkaistiin 3. syyskuuta 2008. Albumi nousi Suomen virallisen listan sijalle 39. == Kappaleet == Sävellykset, sanoitukset ja sovitukset: Edu Kettunen. # # # # # # # # # # # == Muusikot == * Roosa Kerkola – klarinetti * Ninni Poijärvi – viulu, haitari, laulu * Pasi Kerkola – kosketinsoittimet * Pete Viitala – saxofoni * Edu Kettunen – kitarat, kosketinsoittimet, basso, rummut, lyömäsoittimet, melodica, mandoliini, laulu ym. == Arvostelut == * Soundi: Soundi == Lähteet == * Matkalla San Franciscoon -CD:n (MEDIACD 251) kansivihko * Albumi Edel Records Finlandin sivuilla * Selontekoa albumista === Viitteet === Luokka:Vuoden 2008 albumit Luokka:Edu Kettusen albumit Luokka:Edu Kettusen tuottamat albumit
GRAVES

GRAVES (Grand Réseau Adapté à la Veille Spatiale) on ranskalainen avaruutta valvova tutkajärjestelmä, joka on samankaltainen kuin Yhdysvaltain NAVSPASUR. GRAVESin avulla Ranskan ilmavoimat seuraavat eri satelliittien lentoratoja. Ranska on kehittänyt järjestelmäänsä 15 vuotta. Siitä tuli operatiivinen järjestelmä marraskuussa 2005. GRAVES on bi-staattinen tutka, joka käyttää Doppler ilmiötä satelliittien lentoratojen mittaukseen. Sen toimintataajuus on 143,050 MHz. Lähetin sijaitsee entisellä lentokentällä Broyes-les-Pesmesissa ja vastaanotin entisellä ohjustestialueella Revest du Bionissa . Tietojenkäsittelykeskus on Balardin lentokeskuksessa Pariisissa. ==Aiheesta muualla== *GRAVES Sourcebook *Official website Luokka:Ranskan avaruustoiminta
Psycho Circus Tour

Psycho Circus Tour oli yhdysvaltalaisen hard rock-yhtye Kissin konserttikiertue, jolla promotoitiin yhtyeen vuonna 1998 julkaistua Psycho Circus -studioalbumia, jota markkinoitiin yhtyeen alkuperäisen kokoonpanon, eli Gene Simmonsin, Paul Stanleyn, Ace Frehleyn ja Peter Crissin, paluualbumina. Kiertue oli historiallinen, sillä se oli kaikkien aikojen ensimmäinen 3D-grafiikkaa ja -efektejä hyödyntänyt konserttikiertue. Lisäksi Kiss hankki käyttöönsä kaikkien aikojen isoimmat lavojen reunoille asetetut näytöt. Yhtyeen esiintyessä loppuunmyydyssä konsertissa Saksan Bremenissä yhtyeen laulaja ja rytmikitaristi Paul Stanley kertoi yleisölle, ettei kaupungin palolaitos ollut antanut yhtyeelle lupaa käyttää esiintymisensä yhteydessä pyrotekniikkaa, mikä on yksi Kissin lavaesiintymisen tunnistettavimmista efekteistä. Tästä huolimatta lähtiessään lavalta yhtye käytti kyseistä pyrotekniikkaa, minkä johdosta se sai esiintymiskiellon koko kaupunkiin. Kiertue poikkesi myös Suomeen yhtyeen esiintyessä Helsingin Hartwall Areenalla 26. helmikuuta 1999, ja samainen konsertti käynnisti myös kiertueen Euroopan-osion. == Settilista == #"Psycho Circus" #"Shout It Out Loud" #"Deuce" #"Do You Love Me?" #"Firehouse" #"Shock Me" #"Let Me Go, Rock N' Roll" #"Calling Dr. Love" #"Into The Void" #"Kitarasoolo (Ace Frehley)" #"King Of The Night Time World" #"God Of Thunder" #"Bassosoolo (Gene Simmons)" #"Whitin" #"Rumpusoolo (Peter Criss)" #"I Was Made For Loving You" #"Love Gun" #"100.000 Years" #"Rock And Roll All Nite" #"Beth" (Encore) #"Detroit Rock City" (Encore) #"Black Diamond" (Encore) #"Makin' Love" (Bonus-encore) #"She" (Bonus-encore) #"Nothin' To Lose" (Bonus-encore) #"Cold Gin" (Bonus-encore) Lisäksi kappale "2000 Man" esitettiin uudenvuodenaattona keskiyöllä Vancouverissa vuoden 2000 vaihtuessa. == Lähteet == Luokka:Kissin kiertueet Luokka:Vuoden 1998 konserttikiertueet Luokka:Vuoden 1999 konserttikiertueet Luokka:Vuoden 2000 konserttikiertueet
In Stereo

In Stereo on Bomfunk MC’s:n esikoisalbumi. Se julkaistiin vuonna 1999. Levyltä julkaistiin singlet Freestyler, Uprocking Beats ja B-Boys & Flygirls, joista ensimmäinen saavutti suuren suosion. Vuonna 2000 se sijoittui Suomen virallisella albumilistalla listasijalle 1. Albumista julkaistiin myöhemmin myös Special Edition -versio, joka sisälsi varsinaisen albumin lisäksi myös Remix Album -nimisen levyn, jossa oli uudelleen miksattuja versioita albumin kappaleista. Albumi saavutti tuplaplatinalevyn rajan julkaisuvuonnaan 2002. == Kappaleet == # # # # # # # # # # # # # # ==Listasijoitukset== Listat (1999-2001) Paras sijoitus Alankomaat (Dutch Top 40) 35 Australia (ARIA Charts) 24 Belgia (Ultratop 50 Flanderi) 11 Belgia (Ultratop 50 Vallonia) 21 Itävalta (Ö3 Austria Top 40) 11 Norja (VG-lista) 2 Ranska (SNEP) 73 Ruotsi (Sverigetopplistan) 6 Saksa (Media Control Charts) 13 Suomi (Suomen virallinen lista) 1 Sveitsi (Swiss Music Charts) 12 Uusi-Seelanti (RIANZ) 13 ==Lähteet== Luokka:Vuoden 1999 albumit Luokka:Vuoden 1999 esikoisalbumit Luokka:Bomfunk MC’sin albumit
Kauppakorkeakoulun Ylioppilaskunnan Laulajat

Kauppakorkeakoulun Ylioppilaskunnan laulajat (KYL), perustettu vuonna 1949, on suomalainen mieskuoro. Kuoron kotipaikka on Helsingissä, ja se on läheisesti yhteydessä Aalto-yliopiston kauppakorkeakouluun, sillä valtaosa kuoron jäsenistä on nykyisiä tai entisiä kauppakorkeakoulun opiskelijoita. KYL esittää laajasti erilaista ohjelmistoa suomalaisista mieskuoromusiikin mestariteoksista uusimpaan populaarimusiikkiin. Kuoro on esittänyt myös muun muassa elokuvamusiikkia, minkä lisäksi ohjelmistoon kuuluvat muun muassa serenadit ja, erityisesti pienryhmäesityksissä, juomalaulut. Pitkän uransa aikana kuoro on voittanut kansainvälisiä kilpailuja ja tehnyt kiertueita ulkomailla. Kuoro esiintyy säännöllisesti ja on julkaissut kriittisesti arvostettuja äänitteitä. Kuoro esiintyy myös erikokoisina pienryhminä noin viisikymmentä kertaa vuodessa. Kuoron taiteellinen johtaja vuodesta 2018 lähtien on ollut Visa Yrjölä. Kuoron aikaisemmat taiteelliset johtaja ovat: * Matti Apajalahti, 1997–2017 * Raul Talmar, 1992–1997 * Heikki Saari, 1975–1992 * Pertti Lehto, 1971–1975 * Osmo Jämsä, 1969–1971 * Stephen Portman, 1968–1969 * Aapeli Vuoristo, 1962–1968 * Kaj Chydenius, 1959–1962 * Aapeli Vuoristo, 1952–1959 * Ensti Pohjola, 1950–1951 * Ahti Sonninen, 1950 * Jorma Tolonen, 1949–1950 ==Valittuja palkintoja== * Voittaja (alle 40 henkilön sarja) ja festivaalin paras kuoro - V kansainvälinen Cornwallin mieskuorokilpailu 2011 * Voittaja – V kansainvälinen Leevi Madetoja -mieskuorokilpailu 2010 * Vuoden mieskuoro 1998 ==Valittuja kiertueita== * Islanti 2016 * Espanja 2015 * Japani 2014 * Norja 2012 * Yhdysvallat ja Kanada 2010 * Espanja 2009 * Kiina 2006 * Saksa 2003 * Brasilia 2002 ==Valittu diskografia== * Larin-Kyösti – Elämän kertoja (2013) * Legenda (1999) * Maailma jääkukkien takana (2001) * Kullervo (2005) * Hämärän ääniä (2008) * Kirje Korvatunturille (2008) ==Lähteet== == Aiheesta muualla == * Virallinen kotisivu Luokka:Suomalaiset mieskuorot Luokka:Helsingin musiikki
Christopher Wood

Christopher Wood tai Chris Wood voi viitata seuraaviin henkilöihin *Chris Wood, (oik. Christopher Barry Wood) jazzmuusikko triossa Medeski Martin & Wood *Chris Wood (oik. Christopher Gordon Blandford Wood, 1944-1983), puhallinsoittaja rockyhtyeessä Traffic *Chris Wood, folkmuusikko *Chris Wood, brittiläinen golfinpelaaja *Chris Wood, yhdysvaltalainen näyttelijä *Chris Wood, saksofonisti *Chris Wood, uusiseelantilainen jalkapalloilija *Christopher Wood, käsikirjoittaja ja kirjailija *Christopher Wood brittiläinen taidemaalari (1901-1930), *Christopher Wood, skotlantilainen taidemaalari (s. 1962) es:Chris Wood
Chris Wood (näyttelijä)

Christopher Charles ”Chris” Wood (s. 14. huhtikuuta 1988) on yhdysvaltalainen näyttelijä. Hänet tunnetaan parhaiten roolistaan Kai Parkerina televisiosarjassa Vampyyripäiväkirjat. Hän on aiemmin esiintynyt kuudessa sarjan Carrien päiväkirjat jaksossa, roolihahmonaan näytelmäkäsikirjoittaja Adam Weaver. Wood valmistui vuonna 2010 Elon Universitystä Pohjois- Carolinassa, jossa hän suoritti Bachelor of Fine Arts -tutkinnon musiikkiteatterilinjalla. Valmistumisen jälkeen Wood näytteli Melchioria Spring Awakening -musikaalikiertueella. Hän teki elokuvadebyyttinsä televisioelokuvassa Browsers vuoden 2013 alkupuolella. Saman vuoden syyskuussa Carrien päiväkirjat -sarjan tuottajat vahvistivat Woodin tulevan mukaan sarjan toiselle tuotantokaudelle. Wood näytteli Kai Parkeria kuudessatoista sarjan Vampyyripäiväkirjat kuudennen tuotantokauden jaksossa. Hän näytteli myös Paulia Girls-sarjan kolmannen tuotantokauden seitsemännessä jaksossa. Wood näytteli yhtä päähenkilöistä The CW:n vuonna 2016 esittämässä draamasarjassa Containment. Sen käsikirjoittaja-tuottajana toimi sarjan Vampyyripäiväkirjat takaa tuttu Julie Plec. Containment perustui belgialaiseen televisiosarjaan Cordon. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Mustavalkovalokuvafilmi

Mustavalkofilmi on filmikameroissa käytettävä valokuvafilmi, joka ei toista muita värejä kuin mustaa, valkoista ja niiden välissä olevia harmaasävyjä. Ennen värivalokuvaamisen kehittämistä kaikki kamerat tuottivat mustavalkoisia kuvia. luokka:Analoginen valokuvaus
Mueller

Mueller on muun muassa seuraavien henkilöiden sukunimi: * Alexandra Mueller (s. 1988), yhdysvaltalainen tennispelaaja * Armin Mueller-Stahl (s. 1930), saksalainen näyttelijä * Bill Mueller (s. 1971), yhdysvaltalainen baseballpelaaja * Chris Mueller (s. 1986), yhdysvaltalainen jääkiekkoilija * Eric Mueller (s. 1970), yhdysvaltalainen soutaja * Ferdinand von Mueller (1825–1896), saksalais-australialainen kasvitieteilijä * Greg Mueller (s. 1971), kanadalainen jääkiekkoilija ja pokeriammattilainen * Jean Mueller (s. 1950), yhdysvaltalainen tähtitieteilijä * Karl Mueller (1963–2005), yhdysvaltalainen muusikko, Soul Asylum -yhtyeen basisti * Kiel Mueller, Kiel Martin (1944–1990), yhdysvaltalainen näyttelijä * Les Mueller (1919–2012), yhdysvaltalainen baseballpelaaja * Lisel Mueller (1924–2020), yhdysvaltalainen runoilija * Otto Mueller (1874–1930), saksalainen taidemaalari ja -graafikko * Otto-Werner Mueller (1926–2016), saksalaissyntyinen kapellimestari, pianisti ja pedagogi * Peter Mueller (s. 1988), yhdysvaltalainen jääkiekkoilija * Peter Mueller (s. 1954), yhdysvaltalainen pikaluistelija, olympiavoittaja * Richard Mueller, yhdysvaltalainen televisiokäsikirjoittaja * Robert Mueller (s. 1944), Yhdysvaltain liittovaltion poliisin FBI:n johtaja vuosina 2001–2013 * Tom Mueller, yhdysvaltalainen raketti-insinööri == Katso myös == * Miller * Muller * Müller * Myller * Mylläri * Möller Luokka:Sukunimet
Sydänyö

Sydänyö () on Stephen Kingin kirjoittama pienoisromaanikokoelma, joka ilmestyi englanniksi vuonna 1990 ja seuraavana vuonna Ilkka Rekiaron suomentamana. Suomennoksen julkaisi Tammi. Teos voitti Bram Stoker Awardin parhaan fiktiokokoelman palkinnon vuonna 1990. Kokoelma sisältää seuraavat pienoisromaanit: * Langolieerit (The Langoliers) * Salainen ikkuna, salainen puutarha (Secret Window, Secret Garden) * Kirjastopoliisi (The Library Policeman) * Aurinkokoira (The Sun Dog) Tom Hollandin ohjaama kaksiosainen minisarja Ajan valtiaat vuodelta 1995 perustuu kokoelman tarinaan Langolieerit. David Koeppin ohjaama vuoden 2004 elokuva Salainen ikkuna perustuu puolestaan tarinaan Salainen ikkuna, salainen puutarha. == Lähteet == Luokka:Stephen Kingin novellikokoelmat Luokka:Vuoden 1990 kirjat
Valokuvafilmiruutukoko

Valokuvafilmiruutukoko on mitta, joka määrittää valokuvafilmille valottuvan alueen mitat. Yleisin ruutukoko on ollut 24 mm x 36 mm filmikameroissa, joka on leveydeltään 35 mm ja tyyppimerkinnältään 135. Samaa kokoa on käytetty myös elokuvakameroissa. Siksi sitä kutsutaankin kinofilmiksi. ==120== 1888 Kodak kehitti rullafilmin. Kuva-alat ovat 4,5 cm x 6 cm = 27 cm², 6 cm x 6 cm = 36 cm², 7 cm x 6 cm = 42 cm² sekä 9 cm x 6 cm = 54 cm². ==135== 1892 alkoi kinofilmin kehitys. Se sai lopullisen muotonsa 1894-1895 ja se on vieläkin laajahkossa käytössä mekaanisissa kameroissa. Kuva-ala on 24 mm x 36 mm = 8,64 cm² ==126== 126-koko on muovikasettiin sisällytetyn filmin tyyppi. Se esiteltiin 1963 Kodak Instamatic -kameroihin. Filmin kuva-ala on tosiasiassa 28 mm x 28 mm, mutta sitä oli reunoista varjostettu tai muutoin pienennetty siten, että tehokas valottuva kuva-ala oli yleensä 26,5 mm x 26,5 mm = 7,0225 cm² ==110== 110-koko on periaatteessa samankaltainen muovikasettiin pakattu filmi kuin 126. Se esiteltiin 1972 Pocket Instamatic -kameroihin. Kuva-ala oli 13 mm x 17 mm = 2,21 cm². ==APS== APS on 1996 esitelty nykyaikaistettu kinofilmityyppi, jossa filmi voidaan kelata kesken kuvaamisen takaisin rullalle ja jatkaa seuraavasta tyhjästä ruudusta seuraavalla kerralla. Tämä mahdollistaa useiden eri filmiherkkyyksisien filmirullien kuvaamisen kuvaamatta ainuttakaan ensin loppuun ennen toisten aloittamista. Ongelmaksi on nähty lähinnä se, että filmiala on pienempi kuin kinofilmillä. Kuva-alat ovat: *30,2 mm x 16,7 mm = 5,0434 cm² (APS-H "High Definition") *25,1 mm x 16,7 mm = 4,1917 cm² (APS-C "Classic") ja *30,2 mm x 9,5 mm = 2,869 cm² (APS-P "Panorama"). ==4/3== 4/3- eli Four Thirds -kooksi kutsutaan vuonna 2002 digitaalisille kameroille esiteltyä CCD- tai CMOS-valotuskennon kuva-alaa käyttävää digitaalisen kameran ratkaisua, jota käyttää muun muassa Olympus. Sen kuva-ala on 18 mm x 15,5 mm = 2,79 cm². Kyseiselle koolle ei valmisteta valokuvafilmiä analogiseen kameraan, minkä vuoksi se ei ole filmikoko, mutta valotuskennon koolla on merkitystä kuvan kykyyn erotella kohteen yksityiskohtia, minkä vuoksi vertaaminen filmeihin on tarkoituksen mukaista. 4/3-koon tarkoituksena on tehdä kameroista pienikokoisempia pienen kennon avulla sekä suuntautua verkkojulkaisemiseen. Pienikokoista valotuskennoa pidetään jossain määrin haasteena tapauksissa, jossa kuvausolosuhteet ovat vähävaloiset ja halutaan käyttää suurta valotusherkkyyttä, esimerkiksi ISO 800 - ISO 3200. Tällaisissa tapauksissa pienikennoinen kamera tuottaa suurempikennoisia herkemmin kohinaa kuvaan. Toinen kehityssuunta digitaalisissa kameroissa on kuvan painaminen lehtikuvaksi, minkä vuoksi tekniset perusteet tulevat kinofilmikameroista. Kinofilmiä vastaavan digitaalisten kameroiden teknistä parhaimmistoa edustavat ne, digitaaliset kamerat, joiden CCD- tai CMOS-valotuskenno on kinofilmikoon 24 mm x 36 mm -kokoinen. luokka:Analoginen valokuvaus
Panoraamakamera

Panoraamakamera on erittäin laajakulmaisten valokuvien, panoraamavalokuvien ottamista varten valmistettu kamera. Yleisesti ottaen laajasta kulmasta otettavia kuvia pyritään ottamaan ensisijaisesti laajakulmaisilla objektiiveilla. Mikäli kuva-ala on objektiivin kulmaa laajempi, voidaan digitaalikameralla ottaa kaksi tai useampia kuvia, minkä jälkeen kuvatiedostot yhdistetään kuvankäsittelyohjelmalla yhdeksi kuvakokonaisuudeksi, jolloin katselijalle muodostuu vaikutelma siitä, että kyseessä on yksi valokuva. Panoraamakamerassa objektiivirumpu toimii jousen tai sähkömoottorin voimalla. Objektiivirumpu toimii myös sulkimena. Suljinaikaa voidaan muuttaa objektiivirummun takapuolisen raon leveyttä tai rummun kulmanopeutta muuttamalla. Lyhyellä ajatuksella panoraamakameralla voi kuvata käsivaralla. Panoraamakameran kanssa ei voi käyttää salamavaloa. Panoraamakameroita on käytetty mm. sotilassovelluksissa, ryhmä- ja maisemakuvissa ja valokuvataiteessa. Panoraamaisten filmikameroiden merkkejä ovat mm. Fuji, Horizon.http://kievcamera.net/catalog/product_info.php?cPath=22_31&products;_id=51, Linhof, Noblex ja Widelux. Yksi ensimmäisiä tunnetuimpia panoraamakameroita itävaltalaisen Joseph Puchbergerin v. 1843 patentoima 150:n asteen kuvakulman kattava kone. ==Lähteet== luokka:Analoginen valokuvaus
Landsbanki

Landsbanki () on Islannin toiseksi suurin pankki. 7\. lokakuuta 2008 Islannin valtio kansallisti Landsbankin. Syynä oli Yhdysvalloista alkanut subprime- kriisi, jonka seurauksena pankin toimintaedellytykset heikkenivät nopeasti. Islannin valtio vakuutti, että Landsbanki jatkaa pankkitoimintaa.Helsingin Sanomat: Valtio otti haltuunsa Islannin suurimpiin kuuluvan pankin == Historia == Landsbanki toimi Islannin keskuspankkina vuodesta 1928 vuoteen 1961 saakka, minkä jälkeen perustettiin Islannin keskuspankki. Pankki yksityistettiin vuosina 1998–2003. Islantilaismiljonääri Thor Björgolfsson omisti yhdessä isänsä kanssa 42 prosenttia Landsbankista. Björgolfsson omistaa myös Novator-yhtiön. Lansbanki laajeni voimakkaasti Euroopassa 2000-luvulta lähtien. Vuonna 2000 se osti lontoolaisen Heritable Bankin. Vuonna 2003 Landsbanki osti pienen luxemburgilaispankin, joka nimitettiin myöhemmin Landsbanki Luxembourg SA:ksi Vuonna 2005 Landsbanki osti brittiläiset osakevälitys- ja yritysrahoitusyritykset Teather & Greenwood sekä Kepler Equities. Loppuvuodesta Landsbanki osti puolet irlantilaisesta Merrion Capital Group osakevälitysyrityksestä. Landsbankin vararikon yhteydessä myös sen brittiläinen tytäryhtiö Icesave suljettiin. Internetpankki oli houkutellut runsaasti säästöjä korkeilla koroilla. Arviolta 300 000 brittiläistä oli talletettanut noin viiden miljardin euron edestä rahaa. Ison-Britannian hallitus lupasi maksaa talletukset ilman ylärajaa, koska Islannin valtio ei siihen kyennyt.Helsingin Sanomat: Brittipääministeri vie Islannin viranomaiset oikeuteen talletuksista == Katso myös == * Kaupthing * Glitnir * Straumur == Lähteet == ==Aiheesta muualla== * Landsbankin kotisivu Luokka:Islantilaiset pankit Luokka:Pörssiyhtiöt
Qormi FC

Qormi FC on vuonna 1961 perustettu jalkapalloseura Maltan Qormista. Se sijoittui kaudella 2007–08 toiseksi Maltan 1. divisioonassa ja nousi kaudeksi 2008–09 maansa korkeimmalle sarjatasolle Maltan Valioliigaan. ==Aiheesta muualla== *Seuran virallinen sivusto Luokka:Maltalaiset jalkapalloseurat
Jatkuva vallankumous

Jatkuva vallankumous on poliittinen oppi, jonka mukaan työväenluokan maailmanlaajuinen vallankumous on jatkuva prosessi, jota pitää tukea. Oppi muodostui Venäjällä vuonna 1917 tapahtuneen lokakuun vallankumouksen jälkeen. Näkemys joutui syrjään sen jälkeen, kun spartakistien vallankaappausyritys Saksassa ensimmäisen maailmansodan jälkeen vuonna 1919 epäonnistui, Unkarin neuvostotasavalta kukistui myöhemmin samana vuonna ja Neuvosto-Venäjä epäonnistui Puolan valtaamisessa vuonna 1920. Lev Trotski ja hänen kannattajansa eli trotskilaiset puolustivat ajatusta jatkuvan vallankumouksen välttämättömyydestä vielä tämän jälkeenkin. Neuvosto-Venäjällä ja sittemmin Neuvostoliitossa kuitenkin vakiintui Josif Stalinin kannattama käsitys ”sosialismista yhdessä maassa”, minkä mukaan Neuvosto-Venäjän ja Neuvostoliiton tuli keskittyä ennen kaikkea talousuudistukseensa maailmanvallankumouksen aktiivisen tukemisen asemesta. Käytännössä Neuvostoliitto kuitenkin piti yllä kominternia ylläpitääkseen verkostonsa kaikissa maissa, joissa oli kommunistinen puolue. Täysin toisessa merkityksessä jatkuvasta vallankumouksesta puhuttiin Kiinan kulttuurivallankumouksen yhteydessä vuodesta 1966 alkaen, jolloin sillä tarkoitettiin vallankumouksen (kontrolloitua) jatkamista kommunistisen puolueen jo valmiiksi johtaman yhteiskunnan sisällä. == Katso myös == * Kommunistinen vallankumous * Kulttuurivallankumous * Maailmanvallankumous * Jälkikapitalistinen yhteiskunta Luokka:Trotskilaisuus Luokka:Kommunistiset käsitteet Luokka:Vallankumoukset
Diesel & Power

Diesel & Power on ruotsalaisyhtye Backyard Babiesin ensimmäinen virallinen studioalbumi, joka julkaistiin vuonna 1994. ==Kappaleet== # "Smell the Magic" # "Bad to the Bone" # "Strange Kind of Attitude" # "Diesel & Power" # "Love" # "Wild Dog" # "Fly Like a Little..." # "Electric Suzy" # "Kickin´Up Dust" # "Should I Be Damned" # "Fill Up This Bad Machine" # "Heaven in Hell" # "Shame" Luokka:Backyard Babiesin albumit Luokka:Vuoden 1994 albumit
Casio Exilim Pro EX-F1

Casio Exilim Pro EX-F1 on kuluttajakäyttöön myytävä digitaalikamera.http://www.dpreview.com/news/0801/08010601casiof1.asp Se kykenee ottamaan 60 valokuvaa 2816 x 2112 kuvapisteen tarkkuudella yhden sekunnin aikana. Yleisesti elokuvissa kuvanottotaajuus on 24 kuvaa sekunnissa, joten kamera valokuvaa 2,5-kertaisella elokuvausnopeudella. Digitaalikuvien tarkkuus on kuitenkin vain 6,6 miljoonaa kuvapistettä, mikä on 2008 vain halpakameroiden tarkkuus. Kameran pääasiallinen käyttötarkoitus on tilanne- ja urheilukuvaus, jossa kuvan tarkkuutta tärkeämpää on se, että kuva on otettu juuri oikealla tapahtumahetkellä. ==Muuta== Vastaavasta kamerasta on ilmestynyt malli Casio Exilim EX-FH20, jonka valotuskenno erottelee 9,1 miljoonan pisteen tarkkuudella, mutta jonka nopeus on vain 40 valokuvaa sekunnissa. Videokuvaa kamera ottaa 1000, 420, 210 tai 30 kuvaa sekunnissa. Otoksen tarkkuus 30 kuvalla sekunnissa on puoliteräväpiirtotelevision tarkkuutta eli 1280 x 720.http://www.topshot.fi/product_info.php?pid=3490 ==Lähteet== ==Aiheesta muualla== luokka:Digitaaliset kamerat Luokka:Casio
Asteras Tripolis

FC Asteras Tripolis on kreikkalainen jalkapallojoukkue Trípolista. Asteras on perustettu vuonna 1931. Asteras nousi Kreikan Superliigaan vuonna 2007 ja on sitä aiemmin pelannut alemmilla sarjatasoilla. Luokka:Kreikkalaiset jalkapalloseurat Luokka:Trípoli Luokka:Vuonna 1931 perustetut urheiluseurat
Desperados

Desperados tarkoittaa seuraavia asioita: * Desperados, olut * Desperados, huvipuistolaite * Desperados (The Desperados), Henry Levinin elokuva vuodelta 1968 * Desperados, televisiosarja * ”Desperados”, Hanoi Rocksin kappale ja single * Dallas Desperados, arena football -joukkue * Desperados, pelisarja ** Desperados: Wanted Dead or Alive, tietokonepeli ** Desperados 2: Cooper's Revenge, tietokonepeli * Romeo & Rafael Desperados, Salatut elämät -televisiosarjan spin-off * Desperadoes, sarjakuva * Desperadoz, yhtye. == Katso myös == * Desperado de:Desperados en:Desperados
Pihlajasaaren kuulahylky

Pihlajasaaren kuulahylky on Pihlajasaarten eteläpuolelle uponnut venäläinen ammusproomu. Hylyn löysi 1950-luvulla helsinkiläinen urheilusukelluksen varhaisharrastaja Lauri Haapanen, joskin sen varsinaisen kartoituksen tekivät Ora Patoharju ja Erkki Koivusalo hapenkierrättimien avulla. Hylyn tarkkaa alkuperää ei tunneta, mutta sen oletetaan olevan Krimin sodan aikaisen Helsingin pommituksen aikana paikalle uponnut venäläinen ammusproomu. Hylky on lähes kokonaan hiekkaan vajonnut ja se makaa 2–3 metrin syvyydessä. Itse hylystä tapaa vain muutamia kaaripuita ja yksittäisiä kylkilautoja hiukan kaivelemalla, mutta niiden joukosta on löytynyt runsaasti erilaatuisia niin täyteisiä kuin onttojakin tykinkuulia. Kesällä 2008 hylky on jo varsin hajonnut eikä kuulia enää löytynyt. Kohteena se on ollut kohtalaisen suosittu, koska se sijoittuu vallitsevalta tuulelta kohtalaisen suojaiseen lahteen. Lisäksi saarten koillispuolella on runsaasti niin putki- kuin levyruutiakin, jota sinne kumottiin suuria määriä Suomen itsenäistymisen jälkeen kun saarilla olleita varastoja tyhjennettiin vanhentuneesta tykkiruudista. ==Lähteet== * Hylyt.net: Pihlajasaaren hylky * Kari Jokinen: Sukeltajan tie, luku Hapesta paineilmaan Luokka:Sukellus Luokka:Itämeren hylyt Luokka:Helsingin historia Luokka:Ulkosaaret
Breezanddijk

Breezanddijk (friisiksi Breesândyk) on asutuskeskus Wûnseradielin kunnassa Friisinmaalla Alankomaissa. Asukkaita alueella on neljä (1.1.2004). Asutuskeskus sijaitsee suunnilleen keskellä Afsluitdijk-patoa ja Rijksweg 7-tie (A7) ja Eurooppatie 22 kulkevat asutuskeskuksen läpi. Breezanddijkissa sijaitsee nykyisin muun muassa Texacon huoltoasema. == Lähteet == Luokka:Alankomaiden kylät Luokka:Friisinmaa
Total 13

Total 13 on Backyard Babiesin toinen virallinen studioalbumi. Albumi julkaistiin vuonna 1998. ==Kappaleet== # "Made Me Madman" - 2:23 (Dregen, Nicke Borg, Johan Blomquist) # "U.F.O. Romeo" - 2:44 (Nicke Borg, Dregen) # "Highlights" - 3:47 (Nicke Borg, Dregen) # "Get Dead" - 3:05 (Dregen, Nicke Borg) # "Look at You" - 2:44 (Nicke Borg, Dregen) # "Let's Go to Hell" - 3:13 (Nicke Borg) # "Spotlight the Sun" - 2:59 (Nicke Borg, Dregen) # "8-Balled" - 2:43 (Nicke Borg, Dregen, Nicke Andersson) # "Ghetto You" - 3:26 (Dregen, Nicke Borg) # "Subculture Hero" - 3:00 (Nicke Borg, Nicke Andersson, Dregen) # "Bombed (Out of My Mind)" - 2:55 (Nicke Borg, Dregen, PederCarlsson) # "Hey, I'm Sorry" - 2:58 (Dregen, Peder Carlsson) # "Robber of Life" - 3:21 (Nicke Borg, Dregen) Luokka:Backyard Babiesin albumit Luokka:Vuoden 1998 albumit
Infest (albumi)

Infest on yhdysvaltalaisen nu metal -yhtye Papa Roachin toinen studioalbumi. Se julkaistiin vuonna 2000 levymerkillä DreamWorks Records. Singlenä julkaistu "Last Resort" on rikkonut Spotifyssa miljardin kuuntelukerran rajan. == Kappaleet == # # # # # # # # # # # == Kokoonpano == * Jacoby Shaddix – laulu * Jerry Horton – kitara, taustalaulu * Tobin Esperance – bassokitara, taustalaulu * Dave Buckner – rummut, lyömäsoittimet == Arvostelut == * Soundi: == Lähteet == == Aiheesta muualla == * Infest discogs.com -sivustolla Luokka:Vuoden 2000 albumit Luokka:Papa Roachin albumit
Getting Away with Murder

Getting Away with Murder on vuonna 2004 ilmestynyt yhdysvaltalaisen rockyhtye Papa Roachin neljäs virallinen julkaisu. ==Kappaleet== # # # # # # # # # # # # == Kokoonpano == * Jacoby Shaddix – laulu * Jerry Horton – kitara, taustalaulu * Tobin Esperance – bassokitara, taustalaulu * Dave Buckner – rummut, lyömäsoittimet == Arvostelut == * Imperiumi: 6½/10 * Soundi: == Lähteet == == Aiheesta muualla == * Getting Away with Murder discogs.com -sivustolla Luokka:Vuoden 2004 albumit Luokka:Papa Roachin albumit
The Paramour Sessions

The Paramour Sessions on yhdysvaltalaisen nu metal -yhtye Papa Roachin viides studioalbumi. Se julkaistiin vuonna 2006 levymerkillä Geffen Records. Kappaletta ”...To Be Loved” käytettiin WWE Raw’n tunnusmusiikkina 2006–2009. ==Kappaleet== # # # # # # # # # # # # # == Arvostelut == * Allmusic: Allmusic review * IGN: IGN * Imperiumi: 7+/10 * PopMatters: PopMatters * Rolling Stone: Rolling Stone * Soundi: == Lähteet == Luokka:Vuoden 2006 albumit Luokka:Papa Roachin albumit
Rita Niemi-Manninen

Rita Susanne Niemi-Manninen (s. 4. heinäkuuta 1979) on suomalainen urheilu-uransa päättänyt kilpa-aerobikkaaja.Rita Niemen verkkosivutViitattu 6.5.2010. == Urheilu-ura == Lapsena Niemi kilpaili telinevoimistelussa edustaen Porin Tarmoa. Muutama vuosi telinevoimistelun lopettamisen jälkeen hän aloitti vuonna 1998 kilpa-aerobicin. Hän kilpaili aluksi ryhmäsarjassa, mutta siirtyi jo ensimmäisten Suomen-mestaruuskilpailujensa jälkeen yksilösarjaan. Hän edusti vuonna 2014 päättyneellä kilpaurallaan Porin Naisvoimistelijoita. Niemi edusti Suomea FISAF-liiton alaisissa kilpa-aerobicin arvokilpailuissa. Hänen ensimmäiset arvokilpailunsa olivat vuoden 2003 maailmanmestaruuskilpailut Prahassa, joissa hän sijoittui kymmenenneksi. Ensimmäisen arvokilpailumitalinsa hän voitti vuoden 2005 Euroopan-mestaruuskilpailuissa, joissa hän sijoittui pronssille. Seuraavan vuoden MM-kilpailuissa Niemi voitti pronssia ja EM-kilpailuissa hopeaa; kilpauransa tuohon kauteen päättänyt Tiia Piili voitti molemmissa kultaa. Vuonna 2007 hän paransi edelliskauden molempia sijoituksia, MM-kilpailuissa hän voitti hopeaa ja Lloret de Marissa pidetyissä EM-kilpailuissa ensimmäisen kerran kultaa. Syyskuun 2008 EM-kilpailuissa Helsingissä Niemi uusi mestaruutensa ja joulukuun MM-kilpailuissa Dubnassa hopeasijansa. Vuonna 2009 hän voitti kolmannen ja vuonna 2010 neljännen kerran MM-hopeaa. Vuoden 2011 kesäkuussa Torinon Euroopan-mestaruuskilpailussa Niemi voitti kolmannen kerran kultaa. === Arvokilpailusaavutukset === * FISAFin maailmanmestaruuskilpailut : 2003: 10. : 2004: 7. : 2005: 7. : 2006: Pronssia : 2007: Hopeaa : 2008: Hopeaa : 2009: Hopeaa : 2010: Hopeaa : 2011: 4. : 2012: 4. : 2013: 6. : 2014: 8. * FISAFin Euroopan-mestaruuskilpailut : 2004: 5. : 2005: Pronssia : 2006: Hopeaa : 2007: Kultaa : 2008: Kultaa : 2011: Kultaa == Urheilu-uran jälkeen == Urheilu-uransa ulkopuolella Niemi-Manninen on muun muassa opiskellut hotelli- ja ravintola-alaa sekä fysioterapiaa ja työskennellyt fysioterapeuttina sekä ryhmäliikuntavastaavana ja -ohjaajana. Hän on ollut elokuusta 2015 naimisissa Aki Mannisen kanssa. Heillä on kesäkuussa 2019 syntynyt tytär.https://www.instagram.com/p/B1Q2MAMg8aa/?hl=fi Niemi-Manninen osallistui puolisonsa kanssa Temptation Island Suomen keväällä 2015 esitetylle ensimmäiselle tuotantokaudelle ja oli kilpailijana Martina ja hengenpelastajat -ohjelman syksyllä 2015 esitetyllä toisella tuotantokaudella. Hän oli vuonna 2017 Gladiaattorit-ohjelmassa nimellä Laser. Rita ja Aki vierailivat myös Tankkaustarinat-ohjelmassa vuonna 2019. Rita ja Aki olivat Alanyan matkaoppaat -televisiosarjassa toisella kaudella.{{Verkkoviite | Osoite = https://www.foxtv.fi/ohjelmat/fox/alanyan-sankarit | Nimeke = Alanyan matkaoppaat | Julkaisija = Fox | Viitattu = 30.11.2021} Niemi-Manninen on toimitusjohtajana Ritaki Oy:ssä, jonka hän omistaa miehensä Aki Mannisen kanssa. == Lähteet == Luokka:Suomalaiset kilpa-aerobikkaajat Luokka:Suomalaiset fysioterapeutit Luokka:Vuonna 1979 syntyneet Luokka:Elävät henkilöt
Metsot

Metsot (Tetrao) on metsäkanojen alaheimoon kuuluva lintusuku. == Metsoihin (Tetrao) kuuluvia lajeja == * Metso (Tetrao urogallus) * Siperianmetso (Tetrao urogalloides) ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *ITIS: Tetrao Luokka:Metsäkanat
Lovehatetragedy

__NOTOC__ Lovehatetragedy on yhdysvaltalaisen nu metal -yhtye Papa Roachin kolmas studioalbumi. Se julkaistiin vuonna 2002 levymerkillä DreamWorks Records. Albumi nousi Yhdysvalloissa Billboard 200 -listan toiselle sijalle, ja Suomessa se ylsi virallisen albumilistan sijalle 11. == Kappaleet == # # # # # # # # # # # == Kokoonpano == * Jacoby Shaddix – laulu * Jerry Horton – kitara, taustalaulu * Tobin Esperance – bassokitara, taustalaulu * Dave Buckner – rummut, lyömäsoittimet == Arvostelut == * Allmusic: Allmusic review * Entertainment Weekly: C+Entertainment Weekly: Album review * Imperiumi: 7½/10 * Metacritic: 75/100Metacritic: Reviews for Lovehatetragedy by Papa Roach * Rolling Stone: Rolling Stone: Album review * Soundi: == Lähteet == == Aiheesta muualla == * Lovehatetragedy discogs.com -sivustolla Luokka:Vuoden 2002 albumit Luokka:Papa Roachin albumit Luokka:Brendan O’Brienin tuottamat albumit
Teeret

Teeret (Lyrurus) on metsäkanojen alaheimoon kuuluva lintusuku. == Teeriin (Lyrurus) kuuluvia lajeja == * Kaukasianteeri (Lyrurus mlokosiewiczi) * Teeri (Lyrurus tetrix) ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Lyrurus Luokka:Metsäkanat
Uskana

Uskana tai Uscana oli antiikin aikainen kaupunki Illyriassa, nykyisen Albanian valtion alueella. Kaupunki oli alueella eläneen illyrialaisen Penestae-heimon pääkaupunki. Roomalainen historioitsija Livius mainitsee kaupungin kolmannen makedonialaissodan aikana vuosina 170/169 eaa. kun Makedonian kuningas Perseus valtasi sen roomalaisilta.Livius 43.18 == Lähteet == Luokka:Illyrian kaupungit
Akseli Valtimo

Akseli Aleksanteri Valtimo ent. Puls () oli suomalainen jääkärikapteeni. Hänen vanhempansa olivat maanviljelijä Kustaa Puls ja Tilda Danielsson. Hänet vihittiin avioliittoon vuonna 1920 Aino Määttäsen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Valtimo kävi kansakoulun ja taktiikan soveltamiskurssin Tuusulan päällystökoulussa vuonna 1928 sekä ilmatorjuntakurssin Muurilassa vuonna 1931 ja konekiväärikurssin Perkjärvellä vuonna 1933. ==Jääkärikausi== Tämä Uudeltamaalta kotoisin oleva nahkuri liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 2. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Missejoella ja Riianlahden rannikkoasemissa sekä Aajoen talvitaisteluihin. Hän suoritti pataljoonassa kengityskurssin. ==Suomen sisällissota== Valtimo saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 4. Jääkärirykmentin 9. jääkäripataljoonan 3. komppaniaan, josta hänet siirrettiin pataljoonan 1. komppaniaan 25. maaliskuuta 1918. Hän otti osaa sisällissodan taisteluihin Viipurissa. ==Sisällissodan jälkeinen aika== Valtimo palveli sisällissodan jälkeen 4. Jääkärirykmentistä muodostetussa Jääkäripataljoona n:o 4:ssä, joka tunnettiin myöhemmin nimellä Pohjolan jääkäripataljoona. Hänet siirrettiin 20. marraskuuta 1918 alkaen Laatokan jalkaväkirykmentti n:o 6:een, josta taasen muodostettiin myöhemmin Viipurin rykmentti. Hän toimi rykmentissä eri komppanioissa joukkueenjohtajana ja myöhemmin komppanianpäällikkönä. Armeijasta Valimo erosi 13. lokakuuta 1920 ja asettui viljelemään maata Kivennavalle vuoteen 1927 saakka, jolloin muutti Kanneljärvelle, missä hän jatkoi viljelijänä vuoteen 1937 saakka. Kanneljärvellä hän toimi myös paikallisen suojeluskunnan paikallispäällikkönä, kunnes astui takaisin armeijan palvelukseen 30. heinäkuuta 1937 ja hänet sijoitettiin nuoremmaksi upseeriksi Jääkäripataljoona 1:n konekiväärikomppaniaan. ==Talvisota== Valtimo osallistui talvisotaan Jurvalaisen 3. komppanian komppanianpäällikkönä jalkaväkirykmentti 23:ssa, toimien myöhemmin 1. pataljoonan väliaikaisena komentajana. Hän osallistui talvisodassa taisteluihin Vuosalmella. == Kuolema == Maaliskuun 11. päivänä 1939, kaksi päivää ennen rauhan julistamista, Neuvostoliittolaiset joukot hyökkäsivät Vuosalmella JR 23. 3. komppanian asemiin. Valtimo meni lähettinsä kanssa etumaastoon taistelua seuraamaan, jonka jälkeen hänen poistuttuaan paikalta kohti komentopaikkaa kello 16.00, osui ympärille neuvostoliittolaisten tykistökeskitys seurauksella, että Valtimon rintaan osui sirpale ja hän kaatui heti. Hänet haudattiin Jurvan sankarihautaan.3\. Komppanian sotapäiväkirja, Jurva, SArk 1178 (T 1977) ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1940 kuolleet
The Wailers

The Wailers voi tarkoittaa: *The Original Wailers, Bob Marleyn taustayhtye *The Wailers, Bob Marleyn yhtye *The Wailers, yhdysvaltalainen garage rock -yhtye *Wailers Band, Bob Marleyn taustayhtye.
Pyyt

Pyyt (Tetrastes) on metsäkanojen alaheimoon kuuluva lintusuku. == Pyihin (Tetrastes) kuuluvia lajeja == * Kiinanpyy (Tetrastes sewerzowi) * Pyy (Tetrastes bonasia) ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Tetrastes Luokka:Metsäkanat
Corsair International

thumb|Corsairin Airbus A330-200. Corsair International on toiseksi suurin ranskalainen lentoyhtiö Air Francen jälkeen. Yhtiö perustettiin vuonna 1981 nimellä Corse Air International. == Kohteet == Corsair International operoi suurimman osan lennoista Orlyn lentokentältä Pariisista. Myös joitain lentoja operoidaan Ranskan muista tunnetuista kaupungeista, kuten Lyon, Marseille ja Toulouse. == Laivasto == Laivaston keski-ikä maaliskuussa 2023 on 6,2 vuotta. Corsair Internationalin laivasto Konetyyppi Lukumäärä Tilauksia Huomautuksia Airbus A330-300 4 — Airbus A330-900 5 — Yhteensä 9 0 == Lähteet == == Aiheesta muualla == *Corsair international *TUI Airlines Luokka:Halpalentoyhtiöt Luokka:Ranskalaiset lentoyhtiöt
Klotilde

Klotilde tai Klotilda (n. 478–544) oli frankkien kuningatar ja frankkien valtakunnan perustajan Klodvigin puoliso. Hän vaikutti miehensä kääntymiseen kristityksi. Klotilde oli burgundien kuninkaan Kilperik II:n tytär, ja vaikka useat burgundit olivat areiolaisia, kasvatettiin Klotilde katoliseksi.Barth, R: "Historian suurnaiset", s. 66-69. Ajatus, 2005. Kilperikin isän Gunderikin kuoltua burgundien kuningaskunta oli jaettu hänen neljän poikansa kesken. Gundobad aikoi kuitenkin olla ainoa kuningas ja raivasi yksi kerrallaan veljensä tieltään. Vuonna 486 Gundobad surmautti Klotilden vanhemmat. Klotilde ja hänen sisarensa pakenivat setänsä Godegiselin luo. Klodvig oli saanut kuulla runsaasti kehuja Klotildesta ja pyysi Gundobadilta lupaa mennä naimisiin burgundiprinsessan kanssa. Vuonna 493 Klotilde meni naimisiin Klodvigin kanssa, joka oli juuri valloittanut Gallian pohjoisosan. Naimisiin mennessään Klodvigilla oli jo Teoderik-niminen poika, ja Klotilden kanssa hän sai viisi lasta lisää. Ensimmäinen poika, Ingomer, kuoli pian syntymänsä jälkeen. Pojat Klodomir, Kildebert ja Klotar sekä tytär Klodekild saivat kuitenkin elää pidempään. Klotilde pyrki sitkeästi käännyttämään miehensä katoliseen uskoon, ja Tolbiacin taistelun jälkeen vuonna 496 Klodvig antoi vihdoin kastaa itsensä. Kun Klodvig kuoli vuonna 511, Klotildesta tuli frankkien kuningatar. Vuonna 523 hän yllytti poikansa serkkuaan, burgundien hallitsijaa Sigismundia vastaan. Klodomir kuoli seuranneessa burgundilaissodassa, ja Klotilde otti tältä jääneet pojat suojelukseensa. Kildebert ja Klotar pitivät tätä kuitenkin osoituksena Klotilden aikeista esitellä pikkupojat myöhemmin kansalle kuningas Klodomirin perillisinä. He halusivat jakaa Klodomirin omaisuuden keskenään ja surmasivat pienet veljenpoikansa vuonna 531. Murhien jälkeen Klotilde siirtyi syrjään valtapolitiikasta ja muutti perustamaansa Pyhän Pietarin nunnaluostariin, jossa hän kuoli vuonna 544. Hänet haudattiin miehensä viereen Pariisiin. Pyhimykseksi korotetun Klotilden ympärille alkoi pian syntyä legendoja, joissa kerrottiin hänen armeliaisuudestaan. Erään tarinan mukaan hän muutti janoisia työläisiä auttaakseen samean lähteen veden raikkaaksi viiniksi. Myöhemmin lähteessä kylpeneiden rampojen väitettiin saaneen liikkumiskykynsä takaisin. Klotilde nimettiin naisten, rampojen ja notaarien suojeluspyhimykseksi. ==Lähteet== == Aiheesta muualla == Luokka:Frankkien kuningattaret Luokka:Pyhimykset Luokka:470-luvulla syntyneet Luokka:Vuonna 544 kuolleet